སྒྲུབ་ཆེན་བཀའ་བརྒྱད་ཀྱི་སྤྱི་དང་བྱེ་བྲག་བདེ་གཤེགས་འདུས་པའི་ཆོས་ཀྱི་བྱུང་ཚུལ་
འཁྲུལ་མེད་ཡིད་ཆེས་དྲུག་ལྡན་ཞེས་བྱ་བ་བཞུགས་སོ།།
སྒྲུབ་པ་ཆེན་པོ་བཀའ་བརྒྱད་སྤྱི་དང་བྱེ་བྲག་བདེ་གཤེགས་འདུས་པའི་ཆོས་ཀྱི་བྱུང་ཚུལ་བཤད་པ་
འཁྲུལ་མེད་ཡིད་ཆེས་དྲུག་ལྡན་ཞེས་བྱ་བ། བླ་མ་དང་ལྷག་པའི་ལྷ་ལ་ཕྱག་འཚལ་ལོ། །རྒྱལ་བ་
ཀུན་གྱི་ཡབ་གྱུར་ཀྱང་། །རྒྱལ་སྲས་གཞོན་ནུའི་ཚུལ་གྱིས་ནི། །རྒྱལ་བའི་མཛད་པ་རྨད་བྱུང་
བ། །རྒྱལ་སྲས་འཇམ་པའི་དབྱངས་ལ་འདུད། །གང་གི་རང་བཞིན་གཟོད་ནས་ཉེར་ཞི་རྣམ་ཀུན་
མཆོག་ལྡན་ཐོག་མའི་མགོན་པོ་ཀུན་ཏུ་བཟང༌། །གང་ཡང་དམིགས་པ་ཀུན་གྱི་མཐའ་སྤངས་སྤྲོས་
དང་བྲལ་ཡང་རྣམ་པ་སྣ་ཚོགས་ལོངས་སྤྱོད་རྫོགས། །གང་ཞིག་འགྲོ་བློའི་སྣང་བ་མཆོག་
དང་ཁྲོ་གར་སྒྱུ་འཕྲུལ་རྡོ་རྗེའི་གར་མཁན་མཆོག །གང་གི་རང་བཞིན་ཁྲག་འཐུང་འབར་བ་བརྒྱད་
ཀྱི་རྣམ་རོལ་རང་སྣང་ཆོ་འཕྲུལ་དེ་ལ་འདུད། །སྔ་འགྱུར་ཀུན་གྱི་རྩེར་གྱུར་པ། །སྒྲུབ་པ་བཀའ་
བརྒྱད་རྒྱུད་མན་ངག །ཆོས་ཀྱི་རྣམ་གྲངས་ཇི་སྙེད་པ། །བྱུང་ཚུལ་འཁྲུལ་མེད་འདི་སྐད་སྨྲ། །དེ་
281

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལ་འདིར་སྒྲུབ་པ་ཆེན་པོ་བཀའ་བརྒྱད་ཅེས་ཉི་ཟླ་ལྟར་གྲགས་པ་འདི་དག་གི་ཆོས་ཀྱི་བྱུང་ཚུལ་
གཏམ་དུ་གླེང་བ་འདི་ལ་གཉིས། སྒྲུབ་ཆེན་བཀའ་བརྒྱད་ཅེས་དཀྱིལ་འཁོར་ཆེན་པོ་དགུ་ལྷན་
ཅིག་ཏུ་ཉམས་སུ་བླང་བའི་ཚུལ་ལུགས་སྤྱིར་བཤད་པ་དང་། བཀའ་བརྒྱད་བདེ་གཤེགས་འདུས་
པ་ཞེས་གྲགས་པའི་བྱུང་ཚུལ་བྱེ་བྲག་ཏུ་བཤད་པ་གཉིས་སོ། །དང་པོ། སྒྲུབ་པ་ཆེན་པོ་བཀའ་
བརྒྱད་ཅེས་གྲགས་པ་འདི་ཉིད་བྱུང་བའི་ཚུལ་ནི་ལྔ་སྟེ། རྒྱལ་བ་དགོངས་པའི་བརྒྱུད་དེ་རྒྱུད་
རྣམས་ཇི་ལྟར་གསུངས་པའི་ཚུལ། རིག་འཛིན་རིགས་པའི་བརྒྱུད་དེ་གླེགས་བམ་ལ་ཇི་ལྟར་བྲིས་
པའི་ཚུལ། མཁའ་འགྲོ་མ་གཏད་རྒྱའི་བརྒྱུད་དེ་ཇི་ལྟར་གནང་བའི་ཚུལ། གང་ཟག་ལ་སྙན་ཁུང་
དུ་བརྒྱུད་དེ་སློབ་དཔོན་ཆེན་པོ་པདྨ་འབྱུང་གནས་སོགས་ལ་ཇི་ལྟར་བཀའ་བབ་པའི་ཚུལ་དང་
ལྔའོ། །དང་པོ་རྒྱལ་བ་དགོངས་པའི་བརྒྱུད་དེ་རྒྱུད་རྣམས་ཇི་ལྟར་གསུངས་པའི་ཚུལ་ནི། ཐོག་མ་
མེད་པའི་དུས་སྟོན་པའི་ཡང་སྟོན་པར་གྱུར་པ། ཡང་སྟོན་བླ་ན་མེད་པ། སངས་རྒྱས་ཐམས་ཅད་
ཀྱི་རྒྱལ་པོ། ཕྱོགས་བཅུ་དུས་བཞི་བདེ་བར་གཤེགས་པ་ཐམས་ཅད་ཀྱི་བདག་ཉིད། བཅོམ་ལྡན་
282

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
འདས་དཔལ་ཀུན་ཏུ་བཟང་པོ་ཆོས་ཀྱི་སྐུ་སྐྱེ་བ་མེད་པ་ལས་ཡོངས་ལ་ཁྱབ་པའི་ཐུགས་རྗེས་འགྲོ་
བའི་དོན་ལ་དགོངས་ཏེ།
གཟུགས་ཀྱི་སྐུ་མཚན་དང་དཔེ་བྱད་ཀྱིས་བརྒྱན་པར་བཞེངས་
ཏེ། འོག་མིན་གྱི་གནས་གསང་བ་མཆོག་གི་དཀྱིལ་འཁོར་ཆེན་པོ་རང་བཞིན་གྱི་རྣམ་པར་དག་པ་
དེར། འཕགས་པ་ཉན་ཐོས་དང་། རང་སངས་རྒྱས་དང༌། བྱང་ཆུབ་སེམས་དཔའ་ལ་སོགས་པ་
སངས་རྒྱས་ཀྱི་གོ་འཕང་དམ་པ་ཐོབ་པར་འདོད་པའི་འཁོར་རྣམས་དང་། ཞི་ཁྲོ་རིགས་ལྔའི་
སངས་རྒྱས་དང༌། བྱང་ཆུབ་སེམས་དཔའ་སེམས་མ། ཁྲོ་བོ་དང་ཁྲོ་མོར་བཅས་པ་རྣམས་ལ་
དངོས་སུ་དགོངས། མ་འོངས་པའི་གདུལ་བྱ་རྣམས་ལ་བརྒྱུད་ནས་དགོངས་ཏེ་རྡོ་རྗེ་ཐེག་པའི་
བྱ་རྣམས་ལ་བརྒྱུད་ནས་དགངས་ཏ་རྡ
ཆོས་ཀྱི་ཚུལ་ཟབ་པ་ལས་ཀྱང་ཆེས་ཟབ་པ་རྣམས་ཐུགས་ཀྱི་དཔལ་བེའུ་ནས་ཕྱུང༌།
བུམ་པར་འགྲིམ། ལྗགས་ཀྱི་དབང་པོ་ལ་བཀྲམ། དུང་གི་ཚེམས་བར་ནས་བཏོན་ཏེ།
མགུལ་གྱི་
ཆོས་ཉིད་
སྐྱེ་བ་མེད་པའི་སྒྲ་གཞོམ་མེད་ནཱ་དའི་དབྱངས་ཀྱིས་གསུངས་སོ། །དེའི་ཚུལ་ཡང་བཅོམ་ལྡན་
འདས་སྐྱེ་བ་མེད་པའི་དོན་ཆོས་སྐུ་མཉམ་པ་ཆེན་པོའི་ངང་དུ་གནས་ལ། རིགས་ཀྱི་ཡུམ་གྱིས་
283

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཞུས་པའི་གླུས་བསྐུལ་བས་གཟུགས་ཀྱི་སྐུ་ཞི་བ་ཆེན་པོའི་སྟོན་པ་མཆོག་གི་སྐུར་བཞེངས་
ཏེ། ཉིད་ལས་མི་གཞན་པའི་འཁོར་དག་པ་གཞལ་ཡས་ཁང་དང་བཅས་པ་ཞིག་སྔོན་བྱུང་བའི་
དཀྱིལ་འཁོར་ཆེན་པོར་རབ་ཏུ་བྱུང་ནས། ཐོག་མར་ཞི་བས་འདུལ་བ་རྣམས་ཀྱི་དོན་དུ་ཞི་བ་རྡོ་རྗེ་
དབྱིངས་ཀྱི་དཀྱིལ་འཁོར་ཆེན་པོ་རྒྱས་པ་རིགས་བརྒྱ། འབྲིང་བཞི་བཅུ་རྩ་གཉིས། བསྡུས་པ་
རིགས་ལྔ་སོགས་བློ་དང་འཚམ་པའི་རང་གཞན་གྱི་དོན་མཐའ་དག་སྒྲུབ་པ་རྣམས་ལེགས་པར་
གསུངས། དེ་རྣམས་ཞི་བས་མི་ཐུལ་བར་ཁྲོ་བོའི་གདུལ་བྱར་གྱུར་པ་རྣམས་ཀྱི་དོན་དུ་སྟོན་པ་ཞི་
བ་ཆེན་པོ་དེ་ཉིད་རྒྱུ་དུས་ཀྱི་ཀུན་སློང་སྙིང་རྗེ་ཆེན་པོ་སྟོང་པ་ཉིད་དང་དབྱེར་མེད་པའི་ངང་
ལས། དེ་དུས་ཀྱི་ཀུན་སློང་སྙིང་རྗེས་ཁྲོས་པ་ཁྲོ་བོ་ཆེན་པོ་དཔལ་ཆེ་མཆོག་ཧེ་རུ་ཀའི་སྐུར་
བཞེངས་ཏེ།
ཁྲག་འཐུང་ཁྲོ་བོ་རོལ་པའི་དཀྱིལ་འཁོར་ཆེན་པོ་སྤྲུལ་ནས་ཁྲག་འཐུང་གི་དཀྱིིལ་
འཁོར་རྒྱས་བསྡུས་འབྲིང་གསུམ་གདུལ་བྱའི་བློ་དང་འཚམ་པར་རང་གཞན་གྱི་དོན་ཕུན་སུམ་
ཚོགས་པ་ཚེགས་མེད་པར་གྲུབ་པ་འདི་གསུངས་སོ། །དེ་ལའང་རྩ་བ་སྙིང་པོ་ལས་ཀྱང་ཡང་སྙིང་
284

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
བཅུད་གདམས་སུ་དྲིལ་བ་བདེ་གཤེགས་འདུས་པ་ཞི་ཁྲོ་སྤྱིའི་རྩ་བའི་རྒྱུད་ལྔ་དང༌། སྒོས་རྒྱུད་བཅུ་
རྣམས་གསུངས། དེ་དག་གི་ཡན་ལག་སོ་སོར་ཕྱེ་བ་སྒྲུབ་པ་བཀའ་བརྒྱད་ཀྱི་རྒྱུད་སོ་སོ་བ་རྣམས་
ལེགས་པར་བཀའ་བསྩལ་བ་ཡིན་ནོ། །དེ་ལ་བདེ་གཤེགས་འདུས་པ་ཞེས་མཚན་དུ་གསོལ་བའི་
རྒྱུད་ལ་ཞི་ཁྲོ་སྤྱིའི་རྩ་རྒྱུད་ལྔ་དང་། སྒོས་རྒྱུད་བཅུ། ལུང་ལྔ་ལ་སོགས་པ་རྣམས་ཡིན་ལ། དེ་ལ་
བདེ་གཤེགས་འདུས་པ་ཞེས་བཏགས་པ་ནི། སྤྱི་དང་། བྱེ་བྲག །ཁྱད་པར་གསུམ་དུ་དབྱེ
དགོས་པ་ཡིན་ཏེ། སྤྱིར་བཤད་ན། འཁོར་བ་ངན་སོང་གི་གནས་ནི་སྡུག་བསྔལ་གྱི་རང་བཞིན་
ཅན་ཡིན་ལ། དེ་ལས་ཐར་པ་ནི་བདེ་བའི་གནས་སུ་གཤེགས་པའི་དོན་ཡིན་ལ་འཁོར་བ་ལས་
ཐར་མྱ་ངན་ལས་འདས་པ་ཐོབ་ཅེས་པ་ནི། ཁང་པ་འོག་ཁང་ནས་སྟེང་ཁང་དུ་སླེབས་པ་ལྟ་བུ་མ་
ཡིན་པར་དེའི་མཚན་ཉིད་ཤེས་པ་ལ་དགོངས་ཏེ། ཇི་སྐད་དུ། འཁོར་བ་དང་ནི་མྱ་ངན་
འདས། །གཉིས་སུ་ཡོད་པ་མ་ཡིན་ཏེ། །འཁོར་བའི་རང་བཞིན་ཤེས་པ་ལ། །མྱ་ངན་འདས་
ཞེས་བརྗོད་པ་ཡིན། །ཞེས་གསུངས། བྱེ་བྲག་ཏུ་དབྱེ་བ་ནི། བདེ་བར་གཤེགས་ཞེས་པ་ཐོབ་
285

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བྱ། འབྲས་བུ་སངས་རྒྱས་སུ་མཚུངས་ཀྱང་། ཐོབ་བྱེད་ཀྱི་ཐབས་མཚན་ཉིད་ཐེག་པ་ནི། མགོན་
པོ་བྱམས་པའི་མདོ་སྡེ་རྒྱན་ལས། །ཆོས་དཀའ་རྒྱ་ཆེན་ཟབ་མོ་འདི། །རྒྱལ་པོ་བཞིན་དུ་མཉེས་
པར་དཀའ། །ཞེས་སོགས་གསུངས་པ་ལྟར། བསྐལ་པ་གྲངས་མེད་གསུམ་སོགས་སུ་མགོ་དང་
ལུས་སྲོག་ཀྱང་སྦྱིན་པ་གཏོང་བ་སོགས་བྱ་དཀའ་བ་ཐམས་ཅད་ཡོངས་སུ་སྤྱད་པས་འབྲས་བུ་
སངས་རྒྱས་ཐོབ་པར་འདོད་ལ། གསང་སྔགས་ཀྱིས་ནི། སློབ་དཔོན་ཏྲི་པི་ཏི་ཀ་མ་ལས། དོན་
གཅིག་ལ་ཡང་མ་རྨོངས་དང་། །ཐབས་མང་དཀའ་བ་མེད་པ་དང༌། །དབང་པོ་རྣོན་པོའི་དབང་
བྱས་པས། །སྔགས་ཀྱི་ཐེག་པ་ཁྱད་པར་འཕགས། །ཞེས་གསུངས་པ་ལྟར། ཕར་ཕྱིན་ཐེག་པའི་
ལམ་སྡུག་བསྔལ་བ་དེ་རྣམས་སྤྱོད་མི་དགོས་པར། སྔགས་སུ་འདོད་ཡོན་ལྔ་སོགས་ཐབས་ཁྱད་
པར་ཅན་གྱིས་ལོངས་སྤྱད་པས་འབྲས་བུ་ཐོབ་པ་ན་ལམ་བདེ་བ་ཉམས་སུ་བླངས་པས་འབྲས་བུ་
ཡང་བདེ་བའི་སར་གཤེགས་པ་ན་དེ་སྐད་ཅེས་བྱའོ། །ཁྱད་པར་དུ་དབྱེ་བ་ནི། བདེ་བར་
གཤེགས་པ་ཞེས་པ་སུ་ག་ཏའི་སྒྲ་ལས་དྲངས་ཏེ་སུ་ཞེས་པ་ཉེ་བསྒྱུར་ཏེ། སུ་ནི་ཤིན་ཏུ་བཟང་
286

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
མཛེས་བདེ་བ་ལེགས་ཞེས་སོགས་དོན་དུ་མ་ལ་འཇུག་པ་ལས་སྐབས་འདིར་བདེ་བ་ལ་སྦྱར། དེ་
ལ་དབྱིངས་ཀྱིའང་སྔོན་དུ་བསྒྱུར་ཏེ། ཞེས་ཉེ་བསྒྱུར་རྣམས་མིང་ཚིག་ཐམས་ཅད་ཀྱི་སྔོན་དུ་སྦྱོར་
བར་གསུངས་པ་ལྟར་དང་། དེའི་རྗེས་སུ་ག་ཏ་ཞེས་གཤེགས་པ་དང༌། འགྲོ་བ་སོགས་ལ་འཇུག་
པའི་མིང་སྦྱར་བས་བདེ་བར་གཤེགས་པ་ཞེས་དང་སྒྲུ་བསྡུས་པས་བདེ་གཤེགས་ཞེས་བྱ། འདུས་
པ་ཞེས་བྱ་བ་ནི་གཞི་ལམ་འབྲས་བུ་གསུམ་སྟེ། གཞི་ལ་རང་སེམས་རྫོགས་པ་ཆེན་པོ་ཆོས་ཉིད་
མཉམ་པ་ཉིད་ལ་འཁོར་འདས་ཀྱིས་བསྡུས་པའི་ཆོས་སོ་ཅོག་མ་འདུས་པ་མེད་པའི་ཕྱིར་
དང་། ལམ་གྱི་དུས་ནི་བཀའ་བརྒྱད་བདེ་གཤེགས་འདུས་པ་འདིར་སངས་རྒྱས་ཐམས་ཅད་ཀྱི་
སྐུའི་རིགས་འཇམ་དཔལ་གཤིན་རྗེའི་གཤེད། གསུང་གི་རིགས་པདྨ་དབང་ཆེན། ཐུགས་ཀྱི་
རིིགས་ཡང་དག །ཡོན་ཏན་གྱི་རིགས་ཆེ་མཆོག །ཕྲིན་ལས་ཀྱི་རིགས་ཕུར་པ། རྦོད་གཏོང་གི་
རིགས་མ་མོ། རིག་འཛིན་གྱི་རིགས་ཐོད་པ་རྩལ། དྲེགས་པའི་རིགས་འཇིག་རྟེན་མཆོད་
བསྟོད། དྲག་སྔགས་ཀྱི་རིགས་སྟོབས་ལྡན་ཏེ། རིགས་འདུས་དཀྱིལ་འཁོར་ཆེན་པོ་དགུ་ཚོམ་བུ་
287

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གཅིག་ཏུ་བྱས་པས་རིགས་རེ་རེ་བ་དང་། རིགས་ཕྲན་ཉི་ཚེ་བ་སོ་སོ་ཕྱོགས་རེ་བ་ལ་ལྟོས་མི་
དགོས་པ་དཀྱིལ་འཁོར་ཆེན་པོ་ཉི་མ་དགུ་ཤར་ཉམས་སུ་བླངས་པས་གནས་སྐབས་དང་མཐར་
ཐུག་གི་འབྲས་བུ་ཐམས་ཅད་དུས་གཅིག་ཏུ་འགྲུབ་པ་ཡིན་ནོ། །འབྲས་བུའི་དུས་ནི། ཐོག་མའི་
སངས་རྒྱས་ཀུན་ཏུ་བཟང་པོ་འོད་ཕུང་ཆེན་པོ་རང་ལ་ཡོད་པ་དེ་ཉིད་ཐལ་ཕྱིར་རྟོག་གེས་གཞལ་བ་
དང་ལུང་རིག་ཚིག་གི་བཤད་པ་ན་ཡམ་ཙམ་གྱི་ཁ་མཁས་ལ་མི་རེ་བར། ཁྲེགས་ཆོད་གཞིའི་
རྫོགས་པ་ཆེན་པོ་དང་། ཐོད་རྒལ་ལམ་གྱི་རྫོགས་པ་ཆེན་པོ་སྣང་བ་བཞི་རང་རྒྱུད་ལ་གོ་མྱོང་
རྟོགས་གསུམ་གྱིས་ཉམས་སུ་བླངས་པས་ཀུན་གཞི་མ་ཐོག་ཏུ་སླེབས་ཤིང་རང་སེམས་ཀུན་ཏུ་
བཟང་པོ་རང་ངོ་ཤེས་ལ། ཕྱོགས་བཅུའི་དུས་གསུམ་གྱི་སངས་རྒྱས་ཐམས་ཅད་མ་འདུས་པ་མེད་
དེ་བུ་རམ་གྱི་རོ་གཅིག་མྱངས་ན་བུ་རམ་ཐམས་ཅད་ཀྱི་རོ་རྟོགས་པ་དང་འདྲ་བ་ཡིན་ནོ།
།དེ་ལྟ་
བུའི་བཀའ་བརྒྱད་བདེ་གཤེགས་འདུས་པ་ཞེས་ཡོངས་སུ་གྲགས་པ་འདི་ཉིད་ཀྱི་རྩ་བ་སྤྱིའི་རྒྱུད་
ཆེན་པོ་ལྔ་ནི། བདེ་གཤེགས་འདུས་པ་རྩ་བའི་རྒྱུད། དེའི་རྒྱུད་ཕྱི་མ། ཕྱི་མ་ཕྱི་མའི་རྒྱུད། མ་
288

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཚང་བ་ཁ་སྐོང་བའི་རྒྱུད། འབྱེད་པར་བྱེད་པ་ལྡེའུ་མིག་གི་རྒྱུད་དང་ལྔ་གསུངས། བྱེ་བྲག་སྒོས་
རྒྱུད་བཅུ་ནི། ཞི་བ་འདུས་པ་རྩ་བའི་རྒྱུད། ཆེ་མཆོག་འདུས་པ་རྩ་བའི་རྒྱུད། ཁྲག་འཐུང་འདུས་
པ་རྩ་བའི་རྒྱུད། གཤིན་རྗེ་འདུས་པ་རྩ་བའི་རྒྱུད། པདྨ་འདུས་པ་རྩ་བའི་རྒྱུད། ཕུར་པ་འདུས་པ་
རྩ་བའི་རྒྱུད། མ་མོ་འདུས་པ་རྩ་བའི་རྒྱུད། རིག་འཛིན་འདུས་པ་རྩ་བའི་རྒྱུད། དྲེགས་པ་འདུས་
པ་རྩ་བའི་རྒྱུད།
དང་།
དྲག་སྔགས་འདུས་པ་རྩ་བའི་རྒྱུད་དང་བཅུ་གསུངས་ཏེ། དེ་ལྟར་སྤྱི་རྒྱུད་ལྔ་
སྒོས་རྒྱུད་བཅུ་ལ་ནི་བཀའ་བརྒྱད་བདེ་གཤེགས་འདུས་པ་ཞེས་མཚན་དུ་གསོལ་
ལོ། །གཞན་སྒྲུབ་པ་བཀའ་བརྒྱད་སོ་སོ་ནི། འཇམ་དཔལ་སྐུའི་རྒྱུད་ལ།_གདོང་དྲུག་གི་
རྒྱུད། །སྨེ་བརྩེགས་ཀྱི་རྒྱུད། དཔའ་བོ་གྲུབ་པའི་རྒྱུད། མཚན་ངེས་པར་བརྗོད་པ་གླུ་བླང་གི་
རྒྱུད། མན་ངག་རྩ་བའི་རྒྱུད། ཟླ་གསང་ནག་པོའི་རྒྱུད། རྡོ་རྗེ་ཐོགས་མེད་ཀྱི་རྒྱུད། རྟོགས་པ་
བདུན་པའི་རྒྱུད། བསད་པ་ལས་བཅུའི་རྒྱུད། དགྲ་ནག་འཁོར་ལོའི་རྒྱུད། ཀཱུ་ལ་གསང་བའི་
རྒྱུད། གཤིན་རྗེའི་ལས་རྒྱུད་ཉི་མ་བཞི་པ། གཤིན་རྗེ་ནག་པོ་བསད་པའི་རྒྱུད། གཤིན་རྗེ་
289

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དམར་ནག་གི་རྒྱུད། གཤིན་རྗེ་རྩ་བའི་རྒྱུད། གཙུག་ན་མེ་འབར་གྱི་རྒྱུད། ཁ་ལ་མེ་འབར་གྱི་
རྒྱུད། འཇམ་དཔལ་རྣོན་པོའི་རྒྱུད། བསད་པ་འཁོར་ལོའི་རྒྱུད། བཤན་པ་དམར་ནག་གསོད་
བྱེད་ཀྱི་རྒྱུད། ནག་པོ་འཁོར་ལོ་འཆིང་བྱེད་ཀྱི་རྒྱུད། རཀྴ་གླང་མགོ་རྔུབ་བྱེད་ཀྱི་རྒྱུད། སྦྱིན་སྲེག་
གི་རྒྱུད་ཟངས་ཁང་། ལས་ཁ་ཚར་གྱི་རྒྱུད། བསད་པ་ལས་བཅུ། རང་སྲུང་གི་རྒྱུད་བླ་མཚོ་ནག་
པོ། མྱུར་དུ་གསོད་པ་དྲག་པོའི་རྒྱུད། བསྐང་བའི་རྒྱུད་སྐུ་མཆོག་རོལ་པ། པྲ་དབབ་པ་པྲ་མོ་ཡོ་
ག །བཾ་སྒྲུབ་པ་ཁྲོ་བོ་སུནྡྷ་རི་ཀ། གསང་རྒྱུད་ལེའུ་བཅོ་བརྒྱད་པ། གསང་རྒྱུད་ལེའུ་བཅུ་གཅིག་
པ། པྲ་ཁོག་བླང་རྒྱུ་བསྒྲལ་བ་གཤིན་རྗེ་གསལ་ཤིང་རྣམས་སོ། །པདྨ་གསུང་གི་རྒྱུད་ལ། རྟ་
མཆོག་རོལ་པ་རྩ་བའི་རྒྱུད། རྔོག་མ་ལེ་བརྒན་གྱི་རྒྱུད། དབང་ཆེན་འདུས་པའི་ཏནྟྲ། རྟ་མགྲིན་
ཁྲོས་པའི་རྒྱུད། དྲེགས་པ་ཀུན་འདུལ་གྱི་རྒྱུད། དྲེགས་པ་ཚར་གཅོད་ཀྱི་རྒྱུད། པདྨ་ལས་ཆུང་གི་
རྒྱུད། པདྨ་ལས་རྒྱུད། དྲེགས་པ་དབང་སྡུད་ཀྱི་རྒྱུད། དྲེགས་པ་ཀླུ་འདུལ་གྱི་རྒྱུད། རྟ་མགྲིན་རྩ་
བའི་རྒྱུད། ནཱ་ག་ཀླུ་འདུལ་གྱི་རྒྱུད། དབང་ཆེན་རྔམ་བརྗིད་ཀྱི་རྒྱུད། དབང་ཆེན་ཀུན་འདུས་ཀྱི་
290

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
རྒྱུད་ལ་སོགས་པ་གསུངས་སོ། །ཡང་དག་ཐུགས་ཀྱི་རྒྱུད་ལ། ཧེ་རུ་ཀ་གལ་པོ་ཆེན་པོ། གལ་པོ་
ཆུང་བ། འཇིག་རྟེན་འདས་པའི་མདོ། ཡེ་ཤེས་རྔམ་པ་གློག་གི་འཁོར་ལོ། ཁྲོ་བོ་པུཎྜ་རི་ཀའི་
རྒྱུད། བརྩོན་པ་དོན་ལྡན་གྱི་རྒྱུད། དབང་བསྐུར་རྒྱལ་པོའི་རྒྱུད། སངས་རྒྱས་ཐམས་ཅད་དང་
མཉམ་པར་སྦྱོར་བའི་རྒྱུད། ཟླ་གསང་ཐིག་ལེའི་རྒྱུད། ཧེ་རུ་ཀ་སྐུའི་རྒྱུད། གསུང་གི་
རྒྱུད། ཐུགས་ཀྱི་རྒྱུད། གསང་བ་སྙིང་པོའི་རྒྱུད། སྒྱུ་འ